মহিলাদের বিপদ বাড়াতে তাদের নিজেদের অপরাধটাই কি কম? যারা কাছে লাখ টাকা আছে সে যদি টাকার বিশাল বিশাল বান্ডিলগুলো পাতলা পলিথিনের ব্যাগে ভরে মানুষকে দেখাতে দেখাতে রাস্তায় হাঁটে তবে চোর-ডাকাত-সন্ত্রাসীদের লোভ তো বাড়বেই। ফলে যে কোন মুহুর্তে সে অর্থই শুধু ছিনতাই হবে না,জীবননাশও হতে পারেন। আকলমন্দ ধনিরা তাই নিজেদের অর্থভান্ডার দৃশ্যমান করে রাস্তায় নামে না। ডাকাতের পাড়ায় তো তারা গরীবের বেশ ধরে। নিজের ঘরের দরজা জানালা কখনো খোলা রেখে তারা ঘুমায় না। একই বিষয় মহিলাদের বিষয়। নারীদের মহান আল্লাহতায়ালা যা দিয়েছেন তা লক্ষ টাকা বা কোটি টাকার চেয়েও দামী। এ সম্পদ অমূল্য। এটি আল্লাহর দেয়া এক বিশাল নেয়ামত, সে সাথে আমানতও। প্রতিটি নারীর উপর দায়ভার হলো সে আমানতের পূর্ণ হেফাজত। নইলে শুধু তাঁর নিজের উপর বিপদ নেমে আসে না,বিপর্যয় নেমে আসে সমাজ ও রাষ্ট্রে। ইতিহাসে বহু মানুষ খুন হয়েছে,বহু অর্থ ব্যয় হয়েছে,এমনকি বহু যুদ্ধ সংঘটিত হয়েছে নারীকে নিয়ে।তাই সে অমূল্য রূপকে সাজ-সজ্জায় আরো আকর্ষণীয় করে রাস্তায় নামলে তাতে নারীর বিপদ শুধু বাড়বেই। তখন নারী-শিকারিদের ক্ষুধা যে আরো তীব্রতর হবে এবং যে কোন সুযোগে নারীধর্ষণে তারা ঝাঁপিয়ে পড়বে সেটাই কি স্বাভাবিক নয়? ভারতে আজ এত নারীধর্ষণের বড় কারণ এই বেপর্দাগী।